
บทคัดย่อ
โรคติดเชื้อระบบทางเดินหายใจที่เกิดจากเชื้อแบคทีเรีย Moraxella catarrhalis เป็นปัญหาสำคัญทางสาธารณสุข       โดยมีแนวโน้มการดื้อยาปฏิชีวนะเพิ่มขึ้น โครงงานนี้มีวัตถุประสงค์เพื่อศึกษาฤทธิ์ในการยับยั้งเชื้อ Moraxella catarrhalis ของน้ำมันหอมระเหยจากอบเชย (Cinnamomum verum) และสเปียร์มินต์ (Mentha spicata) ทั้งในรูปแบบเดี่ยว รูปแบบผสม      ไอระเหยและการประยุกต์ใช้เป็นแผ่นแปะหอมระเหย โดยทำการทดสอบด้วยวิธี disk diffusion และ VPT (Vapor phase test) ในระดับห้องปฏิบัติการ ใช้ยาปฏิชีวนะ Erythromycin 15 µg เป็นชุดควบคุมเชิงบวก ผลการทดลองพบว่าน้ำมันหอมระเหยจาก Cinnamomum verum ปริมาตร 20 µL ค่าเส้นผ่านศูนย์กลางของบริเวณยับยั้งเชื้อเฉลี่ยเท่ากับ 55.23 ± 0.01 mm ขณะที่    น้ำมันหอมระเหยจาก Mentha spicata ให้ค่าเฉลี่ยสูงถึง 90.67 ± 1.15 mm ซึ่งสูงกว่ายาปฏิชีวนะอย่างชัดเจน การทดสอบ       ในรูปแบบไอระเหยพบว่าน้ำมันหอมระเหยทั้งสองชนิดสามารถยับยั้งการเจริญของเชื้อได้มากกว่า 90 mm และไม่พบการเจริญ    ของเชื้อในหลายชุดทดลอง น้ำมันหอมระเหยผสมในอัตราส่วนต่าง ๆ สามารถยับยั้งเชื้อได้ทุกอัตราส่วน โดยอัตราส่วน Cinnamomum verum : Mentha spicata เท่ากับ 1:5 ให้ประสิทธิภาพสูงที่สุด นอกจากนี้ แผ่นแปะหอมระเหยที่บรรจุ         น้ำมันหอมระเหยปริมาตร 40 µL สามารถยับยั้งเชื้อได้อย่างมีนัยสำคัญทางสถิติ โดยแผ่นแปะอายุ 1 เดือนให้โซนยับยั้งเชื้อมากกว่า 90 mm และลดลงเมื่ออายุการเก็บรักษาเพิ่มขึ้น สรุปได้ว่าน้ำมันหอมระเหยจาก Mentha spicata Cinnamomum verum และ การผสมรวมกันของน้ำมันหอมระเหย มีประสิทธิภาพสูงในการยับยั้งเชื้อ Moraxella catarrhalis และสามารถพัฒนา                เป็นแนวทางการรักษาทางเลือกในด้านอโรมาเธอราพีในอนาคตได้

